Държавен вестник, бр. 107, 2025 г., стр. 74

СТР.  74	
Д Ъ Р Ж А В Е Н  В Е С Т Н И К 	
БРОЙ  107
 
между ръководителите и работния екип в съответствие със структурата и изискванията на 
предприятието. 
За 
успешното 
упражняване 
на 
професията 
завършилият 
трета 
степен 
на 
професионална квалификация по професията „Органични химични технологии“ трябва да 
бъде прецизен и точен при изпълнение на трудовите си дейности, да работи с чувство на 
отговорност към екипа, който ръководи, да общува безконфликтно и да решава проблемни 
ситуации, възникнали в процеса на работа. 
В органичните химични технологии голяма част от производствените задачи се 
извършват чрез компютърен софтуер, което изисква от специалиста отлично познаване на 
етапите на технологичните процеси и режимите на работата, да реагира адекватно на 
промените, спазвайки спецификата на технологията. 
Лицето, придобило трета степен на професионална квалификация по професията 
„Органични химични технологии“ трябва да разбира и да интерпретира резултатите от 
химичните анализи, да разбира функционирането на уредите, използвани за провеждане на 
анализите, да познава стандартите за качеството на продукцията. Лицето проверява 
верността на резултатите и прави отчет за анализите. 
Сложността на операциите, които извършва завършилият трета степен на 
професионална квалификация по професия „Органични химични технологии“, зависи от 
спецификата на производствените процеси. Производствените процеси в химическата 
индустрия обикновено са непрекъснати, което определя в голяма степен спецификата на 
неговата работа. Оттук произтича едно от изискванията за неговата успешна работа – да 
реагира адекватно в критична ситуация с цел отстраняване на възникнал проблем и свеждане 
до минимум на загубите и опасностите от тази ситуация. Реалните производствени условия 
изискват лицето да притежава, развива и прилага знания, умения и компетентности от 
различни области, които да комбинира по подходящ начин, за да изпълнява успешно 
изискванията на работното място, да може да се адаптира при промяна на технологията и 
въвеждане на нова техника и технологии. Това изисква нагласа за надграждане на знания и 
умения, за самостоятелно усвояване на нови компетентности, необходими за променящите се 
условия на труд. 
Успешната работа на лицето изисква да познава действащите стандарти за опазване на 
околната среда, правилата за здравословни и безопасни условия на труд, санитарно-
хигиенните изисквания за производството на органични вещества. 
Умението да поема отговорност и да работи в екип е важно изискване в условията на 
работна среда. Лицето трябва да познава местата с рискови фактори – високи температури, 
токсични вещества, високо налягане и др., и да изпълнява инструкциите за здравословна и 
безопасна работа. 
При изпълнение на своите задължения, когато е изложен на вредни влияния, 
завършилият трета степен на професионална квалификация по професията трябва да 
използва лични предпазни средства. По време на работа специалистът, придобил трета 
степен на професионална квалификация по професията „Органични химични технологии“ 
трябва да е отговорен за своето здраве и безопасност и да следи за безопасността на работния 
екип. 
Като част от екипа трябва да създава добри работни взаимоотношения, да бъде 
коректен и лоялен към фирмата.